
Hegyesd község Önkormányzata Képviselő-testülete 

…./2015.(…………)önkormányzatai rendelete 

a talajterhelési díjról

(tervezet)

Hegyesd község Önkormányzata Képviselő-testülete 

…./2015.(…………)önkormányzatai rendelete 

a talajterhelési díjról

Hegyesd  község Önkormányzata Képviselő-testülete a környezetterhelési díjról szóló 2003. évi LXXXIX. törvény a 26. §. (4) bekezdésében kapott felhatalmazás alapján,  az Alaptörvény 32. § (1) bekezdés a) pontjában meghatározott feladatkörében eljárva a következőket rendeli el:

1.§ 

Adatszolgáltatási kötelezettség 

(1) Adatszolgáltatási kötelezettség terheli a közszolgáltatót a rendelet hatálya alá tartozó kibocsátókra vonatkozóan a szolgáltatott víz mennyisége, az ivóvízvezeték meghibásodása következtében elszivárgott víz, a külön vízmérőn mért locsolási célú víz mennyisége, valamint a csatornára való rácsatlakozók köre tekintetében.
(2) Adatszolgáltatási kötelezettség terheli a folyékony hulladék elszállítására feljogosított közszolgáltatót a kibocsátók szennyvíztárolójából a tárgyévben elszállított folyékony hulladék mennyiségéről.

(3) Az (1) és a (2) bekezdés szerinti adatszolgáltatást a tárgyévet követő év február 28-ig kell teljesítenie az adatszolgáltatásra kötelezettnek.

2.§ 
Eljárási szabályok

(1) A talajterhelési díjat a kibocsátónak kell megállapítani, bevallani és önadózás keretében a (4) bekezdésben megjelölt számlára a tárgyévet követő év március 31-ig.
(2) A kibocsátó köteles a 2003. évi LXXXIX. törvény 11-14 §-aiban foglaltak alapján megállapított  talajterhelési díjat megfizetni. 

(3) Díjfizetési kötelezettség keletkezése vagy megszűnése esetén a kibocsátó köteles 30 napon belül a változásról  értesíteni az önkormányzati adóhatóságot. 

(4) A talajterhelési díjat Hegyesd község Önkormányzatának 11748052-15427858-03920000 számú talajterhelési díj beszedési számlájára kell befizetni.
(5) A vízmennyiség mérővel nem rendelkező kibocsátó esetében 50 l/fő/nap átalány-vízmennyiség képezi 
        a talajterhelési díj alapját.
(6) Az önkormányzat talajterhelési díj számláján rendelkezésre álló összeget a befizetést követő hónap 10. napjáig a települési környezetvédelmi alap javára kell átutalni. 

(7) A talajterhelési díj fizetésére kötelezett kibocsátókról, valamint a talajterhelési díj fizetésére vonatkozó díjkedvezményben részesülő személyekről a jegyző nyilvántartást vezet. 
3.§ 

Díjmentességek

Mentes a talajterhelési díj megfizetése alól a kibocsátó

a)  a közszolgáltató által igazolt külön órával (főmérő vagy almérő) mért kerti csapon és tűzi vízmérőn keletkezett vízfogyasztás után, 

b) ha a vételezett vízmennyiséget üres telken folyó építkezéshez használja fel, és ezt a közszolgáltató igazolja,

c) az igazoltan technológiai célú, külön  mérőórával mért  vízfogyasztás után.  
4.§ 

Díjkedvezmény

(1) A talajterhelési díjra vonatkozóan 50 %-os díjkedvezményben részesül  
a) az az egyedülálló, akinek a havi nettó jövedelmének összege nem éri el az öregségi nyugdíj mindenkori legkisebb összegének 300 %-át,

b) az a kibocsátó, akinek a közös háztartásában élők egy főre jutó havi nettó jövedelme nem haladja meg az öregségi nyugdíj mindenkori legkisebb összegének 200 %-át.

(2) A díjkedvezmény igénybevételéhez a tárgyévet követő bevallás benyújtásával egyidejűleg a kibocsátó köteles a saját és a háztartása jövedelmi viszonyairól nyilatkozni és ezeket igazolni. A jövedelem típusának megfelelő igazolást vagy annak fénymásolatát a bevalláshoz mellékletként be kell csatolni.

(3) A jövedelemszámításnál irányadó időszakra a Szociális igazgatásról és szociális ellátásokról szóló 1993. évi III. törvény 10 §.-ának (2)-(5) bekezdése az irányadó.

5. § 

Záró és átmeneti rendelkezések

 (1) E rendelet 2015. augusztus 1-én  lép hatályba.

(2) E rendelet hatálybalépésével egyidejűleg hatályát veszti a talajterhelési díjról  szóló 9/2009. (IX.5.) önkormányzati rendelet.
(3) A  4 §-ban meghatározott kedvezmény a természetes személyeket 2015. január 1-jétől  illeti meg.


Stark Sándor 
Takács Lászlóné 


polgármester
        jegyző

Rendelet kihirdetve: 2015. július …..

Takács Lászlóné

        jegyző 
Előzetes hatásvizsgálat
a jogalkotásról szóló 2010. évi CXXX. törvény 17.§ (1) bekezdése alapján

A rendelet-tervezet címe: 

Hegyesd   község Önkormányzata Képviselő-testületének …/2015. (…. ….) önkormányzati rendelete a talajterhelési díjról szóló  önkormányzati rendelet tervezethez.

Társadalmi-gazdasági hatása: 

A rendelet a településen és a térségben élők számára lehetővé teszi az egészségesebb környezetben való élés lehetőségét. Csökkenti a környezeti károkat azzal, hogy azon szennyvízkibocsátókat, akik eddig nem kötöttek rá a vezetékes szennyvízhálózatra rákötésre ösztönzi. Drasztikusan megemelkedett díj oly terhet ró a háztartásokra, amit az életkörülményeik romlása nélkül megfizetni nem tudnak. A tényleges fogyasztáson alapuló díj megfizetése az érintett körben szociális bizonytalanságot eredményez, amit az önkormányzati segélyezésből kellene átcsoportosítani, tehát az önkormányzat számára többlet bevételt nem eredményez.  

Költségvetési hatása: Kedvezmény biztosításával növekedhet a költségvetés bevétele. 
Környezeti, egészségi következményei: van. Csökkenne a környezet terheltsége, ellenőrzött rendszeren keresztül tisztított szennyvíz juthatna vissza a környezetbe, csökkenne az illegálisan ürített szennyvíz mennyisége. Egészségi következménye van, egészségesebb víz és egészségesebb környezetet eredményezne, ha egyre többen csatlakoznának a kiépített szennyvízhálózathoz.

Adminisztratív terheket befolyásoló hatása: A rendelet hatályba lépésével a helyi önkormányzati adóhatóság terhei nem  növekednek, mivel akik a megemelt díj miatt rákötnek a hálózatra, azokkal szemben az adóhatóság nem jár el. 

Egyéb hatása: Nincs.

A rendelet megalkotásának szükségessége: Helyi önkormányzati rendelet  ismétli a központi jogszabályt, elavult rendelkezést tartalmaz, ezért a helyi rendeletet felül kell vizsgálni, hogy megfeleljen  a központi szabályozásnak.  

A rendelet megalkotásának elmaradása esetén várható következmények: Veszprém Megyei Kormányhivatal törvényességi észrevételt tehet. 
A rendelet alkalmazásához szükséges feltételek:

- személyi: rendelkezésre állnak, többlet személyi igényt nem igényel.
- szervezeti: rendelkezésre állnak, szervezeti átalakítást, módosítás nem igényel.
- tárgyi: rendelkezésre állnak, további tárgyi feltétel biztosítását nem igényel.

- pénzügyi: rendelkezésre állnak, további pénzügyi előirányzatot nem igényel.

Monostorapáti, 2015. július 27. 






Takács Lászlóné 

      jegyző 

I n d o k o l á s

Az Országgyűlés megalkotta a környezetterhelési díjról  a 2003. évi LXXXIX. törvényt. A törvény rendelkezik a levegő, a víz és a talajterhelési díjról. Hegyesd   község Önkormányzata a település közigazgatási határán belül, a település  egészén kiépítette a szennyvízhálózatot, megteremtette annak lehetőségét az érintettek számára, hogy rácsatlakozzanak a szennyvízhálózatra. Műszakilag lehetséges bekötések száma:  94 db. Az üzemeltető által közölt adatok alapján a szennyvízhálózatra nem kötött rá   1 fő aki nagyobb mennyiségű vízfogyasztással rendelkezik. Kedvezmény biztosításával a talajterhelési díj befizetésének nagyobb esélye van. 
1.§ szabályozza az adatszolgáltatási kötelezettséget
2.§ részletezi az eljárási szabályokat

3.§ díjmentességet szabályozza

4.§ díjkedvezményt rögzíti

5.§ záró rendelkezéseket szabályozza

